బెంగళూరు : శివలింగంపై కాళ్లు పెట్టి పూజలు చేసిన  శాంతిలింగేశ్వర స్వామిజీపై కేసు నమోదు అయింది. భక్తులు ఇచ్చిన ఫిర్యాదు మేరకు పోలీసులు కేసు నమోదు చేశారు. సాక్షాత్తూ పరమశివుడి స్వరూపంగా భావించే శివలింగంపై కాళ్లు పెట్టడంతో స్వామీజీపై భక్తులు మండిపడుతున్నారు. ఈ ఘటన సోషల్ మీడియాలో వైరల్ కావడంతో కర్నాటకలో సంచలనం అయింది. శాంతిలింగేశ్వర స్వామిజీపై వ్యతిరేకత ఎక్కువ అవుతోంది. శివునికన్న స్వామీజీ గొప్పవాడా? అంటూ ప్రశ్నిస్తున్నారు. ఈ ఘటన బెంగళూరు శివారులోని శాంతిలింగేశ్వర శైవ మఠంలోని జరిగింది. ఈ నెల 5న మఠానికి చెందిన మరోశాఖను ప్రారంభించారు. ఆ సందర్భంగా శివలింగానికి ప్రాణప్రతిష్ట చేసే సమయంలో శివలింగంపై స్వామీజీ పాదాలు పెట్టారు. ఆయన శిష్యులు పూజలు చేశారు. అయితే తమ ఆచారాలకు అనుగుణంగానే పూజలు చేసినట్లు శాంతిలింగేశ్వర స్వామిజీ చెప్పడం విశేషం.
bengaluru : sivalingampai kaallu petti poojalu chesina  santilingeshwara swaamijeepai kesu namodu ayindi. bhaktulu ichina firyaadu meraku poliisulu kesu namodu chesaru. saakshaattuu paramasivudi swaroopamgaa bhavinche sivalingampai kaallu pettadamtho swaamijeepai bhaktulu mandipadutunnaaru. ee ghatana soshal medialo vairal kaavadamtho karnatakalo sanchalanam ayindi. santilingeshwara swaamijeepai vyatirekata ekkuva avutondi. sivunikanna swamiji goppawada? antuu prasnistunnaaru. ee ghatana bengaluru sivaarulooni santilingeshwara saiva mathamloni jarigindi. ee nela 5na mathaaniki chendina marosakhanu praarambhinchaaru. aa sandarbhamgaa sivalingaaniki praanapratishta chese samayamlo sivalingampai swamiji paadaalu pettaaru. aayana shishyulu poojalu chesaru. ayithe tama aachaaralaku anugunamgaane poojalu chesinatlu santilingeshwara swamiji cheppadam visesham.